નોકરી કરતાં થયા એટલે તેમના લગ્ન માટેની ઉતાવળ ચાલી. નાની ઉંમરે આવી ગયેલા ચશ્માં એમાં મોટી બાધારૂપ હતા. કોઈપણ કાલખંડમાં પ્રગતિશીલ હોવાનો દાવો કરતા સમાજના ભણેલા ખરા પણ ગણેલા નહીં તેવા ભાવિ વરરાજાઓ ચશ્માં જેવા ક્ષુલ્લક માપદંડથી તેમની પસંદગી કરવામાં પાછા પડતા હતા. પછી? પછી શું...ચશ્માં નજીકના હતા કે દૂરના એ તો મને ખબર નથી પણ એ ચશ્માંની મદદથી જ તેમણે ઑફિસમાં બાજુના ટેબલ પર બેસતા અનિલ કાન્તિલાલ પરીખને શોધી કાઢ્યા – પપ્પા નવીનચંદ્ર શાહ / Navinchandra Shah અને કાકા અરવિંદભાઈ શાહની / Arvind N. Shah હાજરીમાં જ.